
Parlamentul  României

Camera  Deputaţilor

Comisia pentru industrii                                         Comisia juridică, de disciplină

              şi servicii                                                                       şi imunităţi
Bucureşti, 05.04.2007                                                         Bucureşti, 04.04.2007
    Nr.23/55/2007                                                                       Nr.31/216/2007
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul comun asupra propunerii legislative  pentru  modificarea  Legii nr.26/1990 privind Registrul comerţului, a Ordonanţei de urgenţă a Guvernului nr.129/2002 pentru modificarea Legii nr.26/1990 privind Registrul comerţului şi a Ordonanţei de urgenţă a Guvernului nr.76/2001 privind simplificarea  unor formalităţi administrative pentru înregistrarea şi autorizarea  funcţionării comercianţilor, precum şi a Legii nr.359/2004 privind simplificarea  formalităţilor la înregistrarea  în Registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora, precum şi la autorizarea funcţionării persoanelor juridice, primit cu adresa nr.P.l.x  113 din 5 martie 2007.

        În raport de obiectul şi conţinutul său care modifică o lege organică, propunerea legislativă face parte din categoria legilor organice.
              PREŞEDINTE,                                              PREŞEDINTE,

                Iulian Iancu                                                   Sergiu Andon                                   

Bucureşti, 05.04.2007                                                       Bucureşti, 04.04.2007
   Nr.23/55/2007                                                                        Nr.31/216/2007
                                                      RAPORT COMUN
asupra propunerii legislative  pentru  modificarea  Legii nr.26/1990 privind Registrul comerţului, a Ordonanţei de urgenţă a Guvernului nr.129/2002 pentru modificarea Legii nr.26/1990 privind Registrul comerţului şi a Ordonanţei de urgenţă a Guvernului nr.76/2001 privind simplificarea  unor formalităţi administrative pentru înregistrarea şi autorizarea  funcţionării comercianţilor, precum şi a Legii nr.359/2004 privind simplificarea  formalităţilor la înregistrarea  în Registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora,precum şi la autorizarea funcţionării persoanelor juridice
                 În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru industrii şi servicii au fost sesizate spre dezbatere, în fond, cu propunerea legislativă  pentru  modificarea  Legii nr.26/1990 privind Registrul comerţului, a Ordonanţei de urgenţă a Guvernului nr.129/2002 pentru modificarea Legii nr.26/1990 privind Registrul comerţului şi a Ordonanţei de urgenţă a Guvernului nr.76/2001 privind simplificarea  unor formalităţi administrative pentru înregistrarea şi autorizarea  funcţionării comercianţilor, precum şi a Legii nr.359/2004 privind simplificarea  formalităţilor la înregistrarea  în Registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora, precum şi la autorizarea funcţionării persoanelor juridice, trimisă cu adresa nr. Pl-x 113 din 5 martie 2007,   înregistrată cu nr. 31/816  din 6 martie 2007, respectiv 23/55 din 6 martie 2007.
Senatul, în calitate de primă Cameră sesizată, a respins propunerea legislativă, în şedinţa din 27 februarie 2007.

Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, competenţa decizională aparţine Camerei Deputaţilor.
                  Comisia pentru politică economică, reformă şi privatizare, în şedinţa din 27 februarie 2007, a avizat nefavorabil propunerea legislativă.
Consiliul Legislativ  a avizat favorabil propunerea legislativă, cu observaţii şi propuneri, conform avizului nr.664/06.06.2005.

Guvernul, prin punctul de vedere, transmis cu adresa nr.3410 din 07.11.2006, nu susţine adoptarea acestei iniţiative legislative în forma prezentată .

 Propunerea legislativă supusă dezbaterii are ca obiect de reglementare modificarea Legii nr.26/1990 privind Registrul comerţului, a Ordonanţei de urgenţă a Guvernului nr.129/2002 pentru modificarea  Legii nr.26/1990 privind Registrul comerţului şi a Ordonanţei de urgenţă a Guvernului nr.76/2001 privind simplificarea  unor formalităţi administrative pentru înregistrarea şi autorizarea  funcţionării comercianţilor, precum şi a Legii nr.359/2004 privind simplificarea  formalităţilor la înregistrarea  în Registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora, precum şi la autorizarea funcţionării persoanelor juridice. 
       În conformitate cu prevederile art. 61 din Regulamentul Camerei Deputaţilor, membrii Comisiei juridice, de disciplină şi imunităţi  au examinat proiectul de lege mai sus menţionat  în  şedinţa din  4 aprilie 2007, iar membrii Comisiei pentru industrii şi servicii în şedinţa din 5 aprilie 2007.

  Cu prilejul dezbaterilor, membrii celor două Comisii au reţinut faptul că această iniţiativă de  modificare are în vedere în principal revenirea la situaţia anterioară intrării în vigoare a Ordonanţei de urgenţă a Guvernului nr.129/2002, când oficiile registrului comerţului erau organizate şi funcţionau pe lângă fiecare cameră de comerţ şi industrie teritorială, iar Oficiul Naţional al Registrului Comerţului pe lângă Camera de Comerţ şi Industrie a României, fără a avea personalitate juridică.  Se constată astfel că obiectivul principal al propunerii legislative, precizat în expunerea de motive,  cel de separare clară între instituţia care efectuează înregistrările în registrul comerţului şi instituţia care face controlul legalităţii actelor înregistrate, nu a fost realizat deoarece nu se aduc modificările necesare la textul art.6 din Legea nr.26/1990, care se referă la exercitarea căii de atac a recursului împotriva încheierilor judecătorului delegat privitoare la înmatriculare sau la orice alte înregistrări în registrul comerţului. De asemenea, s-a constatat şi faptul că menţinerea actualei forme de gestionare a serviciului public, pe care îl constituie registrul comerţului, este o cerinţă a îndeplinirii angajamentelor asumate de ţara noastră în cadrul procesului de negociere a Capitolului 5 ”Societăţi comerciale”, care implică monitorizarea implementării a cinci directive comunitare ce stau în sarcina Oficiului Naţional al Registrului Comerţului. De altfel, în Raportul de evaluare al GRECO pentru România, din 14-15 octombrie 2005, s-a apreciat că Registrul funcţionează mult mai eficient după transferul la Ministerul Justiţiei.

        Totodată, s-a remarcat că registrul comerţului reprezintă un serviciu public şi, ca atare, singura modalitate de transferare în gestiune privată fiind concesiunea, ori preluarea  acestuia  de către camerele de comerţ, astfel cum se prevede în propunerea legislativă, nu respectă rigorile procedurii de  concesiune reglementate prin O.U.G nr.34/2006 privind atribuirea contractelor de achiziţie publică, a contratelor de concesiune de lucrări publice şi a contratelor de servicii. Mai mult chiar, iniţiativa legislativă face trimitere, pentru calificarea bunurilor Oficiului Naţional al Registrului Comerţului, la un act normativ abrogat şi anume Legea nr.219/1998 privind regimul concesiunilor.

     Din numărul total de 27 membri ai Comisiei juridice, de disciplină şi imunităţi au participat la şedinţă 17 deputaţi, iar din numărul de 23 de membri ai Comisiei pentru industrii şi servicii au participat 22 de deputaţi.
                În urma dezbaterii, membrii celor două Comisii au hotărât, în unanimitate, să propună plenului Camerei Deputaţilor  respingerea propunerii legislative pentru modificarea  Legii nr.26/1990 privind Registrul comerţului, a Ordonanţei de urgenţă a Guvernului nr.129/2002 pentru modificarea Legii nr.26/1990 privind Registrul comerţului şi a Ordonanţei de urgenţă a Guvernului nr.76/2001 privind simplificarea  unor formalităţi administrative pentru înregistrarea şi autorizarea  funcţionării comercianţilor, precum şi a Legii nr.359/2004 privind simplificarea  formalităţilor la înregistrarea  în Registrul comerţului a persoanelor fizice, asociaţiilor familiale şi a persoanelor juridice, înregistrarea fiscală a acestora,precum şi la autorizarea funcţionării persoanelor juridice.

                  În raport de obiectul şi conţinutul său care modifică o lege organică, propunerea legislativă face parte din categoria legilor organice.
                      PREŞEDINTE,                                     PREŞEDINTE,

                       Sergiu Andon                                         Iulian Iancu

                        SECRETAR,                                          SECRETAR,
                       George Băeşu                                         Aurelia Vasile
Consilier                                                                                                                         Consilier 
Dr. Corneliu Manda                                                                                               Silvia Vlăsceanu

